stanford-oval/wikipedia huggingface dataset:
פטיש לכפות רגליים
פטישים נוספים הקשורים לכפות הרגליים

פטיש לנעליים - פטיש לנעליים הוא משיכה מינית ונתינת תכונות מיניות אטרקטיביות למנעלים שונים כהעדפה מינית מרכזית, או כתוספת ליחסים הרגילים עם בן או בת הזוג. פטיש זה קרוי לעיתים "רטיפיזם", על שמו של הסופר הצרפתי ניקולא אדם רטיף (23 באוקטובר 1734 - 2 בפברואר 1806), שתיאר בכתביו את משיכתו המינית לנעלי נשים. למרות שנעלי נשים נחשבות לעיתים כבעלות מימד מיני גם בתרבות הטיפוסית-קלאסית, נהוג להסתכל על החשיבות הזאת יותר בהקשר האתנוגרפי או התרבותי, ולא באופן הפשטני שלו, בניגוד לפטיש לנעליים, המתאר משיכה מינית ממשית לנעלי נשים.
פטיש למגפיים - פטיש למגפיים הוא משיכה מינית ונתינת תכונות מיניות למגפיים, בעיקר למגפי נשים. על אף שאפשר לסווג את הפטיש למגפיים לתוך הפטיש לנעליים, נהוג להפריד בין שני הפטישים, לאור החשיבות הרבה שנותנים לפטיש למגפיים בתחום ה-BDSM ובמסיבות אופנה פטישיסטיות. חלק מהחוקרים רואים בפטיש למגפיים את הפטיש הנפוץ ביותר מבין המנעלים או פרטי הלבוש השונים.
פטיש לגרביים - פטיש לגרביים הוא משיכה מינית ונתינת תכונות מיניות לגרביים או לגרביונים לסוגיהן. המשיכה יכולה להיות למראה או לסוג של החומר של הגרב, כמו גרבי ניילון או גרבי משי, או בהקשר האנושי, של ראיית האישה גורבת או מסירה את גרביה.
ראו גם

ויקיפיט
רגליים יחפות
ריח כף הרגל
אלמר באטרס
פוטג'וב
טרמפלינג
פוטסי
קראש פטיש
פטיש לכפות ידיים
לקריאה נוספת

Havelock Ellis (1936), Studies in the Psychology of Sex, Vol. II, New York: Random House
William Rossi (1989), The Sex Life of the Foot and Shoe, Malabar: Krieger Publishing Company. ISBN 0894645730
Sheila Jeffreys (2005), Beauty and Misogyny: Harmful Cultural Practices in the West, New York: Routledge. ISBN 0415351820
אלימלך שוחט

| --- | --- |
אין תמונה חופשית
 מידע כללי
 מדינה:  ישראל ישראל
 ספורט
 ענף ספורט:  אתלטיקה
 מועדון:  הפועל דליה, הפועל ראשון לציון
אלימלך (מליק) שוחט (1934–2010) היה אצן ישראלי, אלוף ישראל בריצות קצרות בסוף שנות ה-50 ותחילת שנות ה-60. היה מאמן הכושר של מכבי נתניה בכדורגל בשנות ה-70 וכן מאמן הכושר של נבחרת ישראל בגביע דייוויס.
ביוגרפיה

נולד וגדל בקיבוץ עין השופט. הוריו עלו לארץ ישראל כחלוצים בשנת 1933. כנער ניגן בחצוצרה ועסק במגוון ענפי ספורט: התעמלות, כדורגל. התאמן בריצה בקבוצה של הפועל הרי אפרים. בצה"ל שרת בנח"ל המוצנח והשתחרר בדרגת סגן. לימד חינוך גופני במוסד החינוכי בהרי אפרים. בוגר תואר ראשון בקרנגי קולג' באנגליה בשנת 1961. סיים תואר שני ודוקטורט במסצ'וסטס 1974 בחינוך גופני.
עבר להתגורר בנתניה, ולימד במכללה לחינוך גופני במכון וינגייט עד לפרישתו לגמלאות בשנת 1999.
באליפות ישראל שנערכה ביוני 1955 זכה שוחט במדליית כסף, בריצת 100 מטר בתוצאה של 11.3 שניות, אחרי דוד קושניר מהפועל יזרעאל (11.3 שניות).
באליפות ישראל שנערכה בסוף יוני 1956 זכה שוחט בשתי מדליות, זהב וכסף. מדליית זהב, בריצת 200 מטר בתוצאה של 23.2 שניות, לפני א. שני ממכבי הצפון תל אביב (23.6 שניות) וי. כהן מהפועל ראשון לציון (23.7 שניות) ומדליית כסף, בריצת 100 מטר בתוצאה של 11.2 שניות, אחרי דוד קושניר (11.1 שניות) ולפני י. כהן (11.3 שניות).
באליפות ישראל שנערכה בסוף יולי 1957 זכה שוחט במדליית זהב, בריצת 100 מטר בתוצאה של 11.1 שניות.
במסגרת אליפות ישראל לנוער שנערכה ביוני 1958 קבע שוחט במחוץ לתחרות בריצת 100 מטר שיא אישי חדש של 10.7 שניות. באותה העת התוצאה השנייה בטיבה בכל הזמנים של אתלט ישראלי אחרי שיאו בן ה-6 שנים של דוד טבק (10.6 שניות).
באליפות ישראל שנערכה ביולי 1960 זכה שוחט בשתי מדליות, זהב וכסף. מדליית זהב, בריצת 400 מטר בתוצאה של 50.9 שניות, לפני יאיר פנטילט ממכבי תל אביב (51.5 שניות) והכהן (53.8 שניות) ומדליית כסף, בריצת 200 מטר אחרי הרי קנה מהפועל ראשון לציון (23.0 שניות) ולפני קליפר ממכבי תל אביב.
נפטר בשנת 2010  בגיל  76, והובא למנוחות בבית העלמין במושב כפר חיים .
שיאים אישיים

ריצת 100 מטר: 10.7 שניות (1958)
ריצת 200 מטר: 22.5 שניות (1960)
ריצת 400 מטר: 50.9 שניות (1960)
הערות שוליים

↑  אליפות ישראל באתלטיקה קלה ריכזה משתתפים מעטים קושניר קפץ לרוחק - 7.04 מ', על המשמר, 19 ביוני 1955
↑  כ. יהושע, 2 שיאים לבוגרות באליפות ישראל בא"ק, דבר, 1 ביולי 1956
↑  א. להב, מלכת הספורט במדרון, דבר, 26 ביולי 1957
↑  הושגו 4 שיאי נוער בא"ק, מעריב, 22 ביוני 1958
↑  ברוך שיינברג, 4 שיאים ארציים באליפות המדינה באתלטיקה קלה, דבר, 3 ביולי 1960
חסידות סטוטשין

חסידות סטוטשין היא חסידות גליציאנית, ענף מחסידות רוזבדוב מגזע דז'יקוב-רופשיץ. מקים החסידות היה רבי יצחק הורוביץ. חסידות סטוטשין היא היחידה מחצרות בית רופשיץ ששרדה אחרי השואה וקיימת עד היום, על אף שרוב החסידים נרצחו בשואה.
תולדות החסידות

רבי יצחק נולד בדז'יקוב בשנת תרכ"ב לרבי משה הורוביץ מרוזבדוב ולאמו בת רבי יקותיאל יהודה טייטלבוים מסיגט. היה חתנו של רבי מנחם מנדל אייכנשטיין מזידיטשוב. בשנת תרמ"ד החל לכהן ברבנות סטוטשין, ולאחר פטירת אביו בשנת תרנ"ד החל לכהן גם באדמו"רות. לפני זמן מלחמת העולם הראשונה עבר לטרנוב. בתקופה זו התבודד מספר שנים ועסק בתורה ותפילה כשהוא כמעט ולא יוצא מחדרו. היה בעל מנגן גדול ורבים באו לשמוע את תפילתו וזמירותיו בנוסח רוזבדוב. התפרסם בחריפותו ובשנינותו הרבה. בסוף ימיו דיבר רבות על הגאולה ועל ביאת משיח. היה מתנגד חריף לציונות. נפטר בסאנוק בכ"ד באדר א' ת"ש בזמן שרצה לברוח לרוסיה. בנותיו נישאו לרבי ישראל יוסף מריגליץ ולרבי נפתלי משנדישוב.
לאחר פטירתו מילא את מקומו בנו רבי יהודה. נולד בי"ג בתמוז תרנ"ב. היה חתנו של בן דודו רבי יהושע מריבטיטש. לאחר מעברו של אביו לטרנוב בשנת תר"פ מילא את מקומו בעיירה סטוטשין ומסר שיעורים לבחורים. אביו צווה עליו ליטול קויטלאך ושלח אליו אנשים לברכות. התגורר תקופה בארץ ישראל, ואחר כך שב לגליציה וכיהן כאדמו"ר בסטוטשין. לאחר מלחמת העולם השנייה היגר לארצות הברית ופתח בבורו פארק בית כנסת מנחת יהודה סטוטשין. היה מנשיאי כולל גליציה. נודע כבעל מנגן ומלחין. נפטר בט' בחשוון תשמ"ב. כתב את סדרת הספרים מנחת יהודא, על התורה ועל המועדים. הייתה לו בת יחידה.
החסידות כיום

לאחר פטירת רבי יהודה ללא בנים, החל חתנו הרב עובדיה יודקובסקי, ליטאי, לכהן ברבנות בית הכנסת. כעבור שנה החל בנו רבי אליעזר יהושע יודקובסקי לכהן באדמו"רות, על מקום סבו. חלק מהחסידים פרשו ופתחו בית כנסת עצמאי בשם "תולדות יהודה דחסידי סטיטשין", והעמידו בראשו את תלמידו של האדמו"ר, הרב מרדכי מנשה זילבר. בין הפלגים שררה מתיחות קלה, שבאה לסיומה בשנת תשע"ה, לאחר הסכם שקהילת הרב זילבער תכונה "קהל תולדות יהודה דתלמידי סטוטשין".
הקהילה מונה כיום בסביבות ה-100 משפחות[דרוש מקור].
האדמו"ר, רבי אליעזר יהושע מתנהג בצורה ייחודית ואינו מקפיד על גינוני כבוד הנהוגים בחצרות האדמו"רים. הוא עוסק בקירוב בחורים נושרים ובהשכנת שלום בית.
בשנת תשע"ח מונה בנו בכורו הרב יהודא לכהן כרב וראש כולל של הקהילה.
החסידות כיום > קהל תולדות יהודה דתלמידי סטיטשין

כאמור, לאחר פטירת רבי יהודה פרשו חלק מהחסידים והקימו קהילה עצמאית. בראשם העמידו את הרב מרדכי מנשה זילבר, שבתחילה כונה 'ראש החבורה' או 'רב', אולם בהמשך השנים החל לכהן באדמו"רות. הוא התפרסם כמשפיע מעבר לקהילתו, ומאות משתתפים בשיעוריו.
בשנים האחרונות הוקמו על ידי חסידיו בתי כנסיות בירושלים, בני ברק, בית שמש, וויליאמסבורג, בלייקווד, במונרו ובמונסי. בשנת תשפ"ג הוקמה ישיבה גבוהה בבורו פארק.
נוהג לשהות בישראל מדי שנה בחודשי הקיץ, והוא עורך את התפילות והטישים באהל מיוחד המוקם בירושלים בתקופה זו. רבים שאינם מחסידיו מגיעים להשתתף באירועים שעורך.
דרך החסידות

חסידות סטוטשין ממשיכה את דרך חסידות רופשיץ, הדוגלות בלימוד התורה בהתמדה ובעבודת ה' בצניעות. ניגוני החסידות מיוסדים על נוסח רוזבדוב, שהיה מורכב מתנועות קצרות של "התייפחות" ובכיות או שמחה. כן נוהגים להתפלל במבטא גליציאני.
חסידות סטוטשין היא הממשיכה העיקרית כיום של חסידות רופשיץ.
לקריאה נוספת

החכמה מאין, בני ברק. תולדותיו ותורותיו של רבי יצחק מסטוטשין. חיבר משמשו הרב יאשע ליפשיץ.
משמיה דרבי תנחום, ברוקלין. תולדותיו של רבי יהודה מסטוטשין. חיבר תלמידו הרב איסר פירסט
Born to Be Yours

"Born to be Yours" הוא סינגל שהוקלט על ידי הדיג'יי הנורווגי קייגו בהשתתפות להקת הרוק האמריקאית Imagine Dragons. השיר יצא לאור ב-15 ביוני 2018, על ידי חברות התקליטים סוני מיוזיק ואולטרה מיוזיק. הסינגל נכלל במהדורת הדלוקס של אלבום האולפן הרביעי של הלהקה Origins.
השיר מופיע בטריילר השני של סרט האנימציה "סקובי דו!", המבוסס על הזכיינית, סקובי דו.
רקע

ב-11 ביוני 2018 קיגו הכריז על שיתוף הפעולה ברשתות החברתיות כשפרסם תמונה שלו ושל כל חברי אימג'ין דרגונז עם אימוג'י של מוזיקה בכיתוב הפוסט. ב-14 ביוני, שני האמנים פרסמו הצצה של שמע ותאריך יציאה לשיר ברשתות החברתיות. "'Born to be Yours' מרגיש לי כמו השילוב המושלם של המוזיקה שלי בערבוב עם האלמנטים והקולות האיקוניים של הלהקה", אמר קיגו בהצהרה. "אימג'אן דרגונס הם אחת הלהקות האהובות עלי וזה כבוד לתת סוף סוף לכולם לשמוע על מה עבדנו."
הרכב השיר

"Born to be Yours" הוא שיר EDM שדגם ברוק עם אלמנט קל של פולק. הוא תואר כ"איחוד מתריס של ז'אנר למנגינות המזוהות של קיגו ולכלי הנגינה האופייניים של Imagine Dragons כמו גם לקולו השמימי של דן ריינולדס".
ביקורת

מתיו מדו מ-"Your EDM" שיבח את השיר, וכינה אותו "שיר מתוק להפליא שבאמת פוגע במקום". הוא ראה בשיר "השילוב המושלם בין צלילי האמנים", וכתב כי "ההפקה של קיגו משתלבת בצורה חלקה עם נגני הגיטרה האקוסטיים וקולו של ריינולדס".
וידאו קליפ

הווידאו קליפ של השיר פורסם בערוץ היוטיוב הקליפ. הקליפ בוים על ידי ביים מאט איסטין ואהרון היימס, והוא מראה יצור בלבוש מודרני ותרבותי שמתאהב במישהי, הוא מגלה שהיא ציידת אבל ניצל על ידי מישהו אחר.
מיקומי שיא

|   ‏‏‏  מצעדים שבועיים (2018)> מדינה |   ‏‏‏  מצעדים שבועיים (2018)> מצעד |   ‏‏‏  מצעדים שבועיים (2018)> מיקום שיא |   ‏‏‏  מצעדים שבועיים (2018)>  |
| --- | --- | --- | --- |
|  אוסטריה | Ö3 אוסטריה טופ 40‏ | 12 |  |
|  אוסטרליה | מצעד הסינגלים האוסטרלי | 18 |  |
|  איטליה | מצעד הסינגלים האיטלקי | 44 |  |
|  אירלנד | מצעד הסינגלים האירי | 19 |  |
|  ארצות הברית | בילבורד הוט 100 | 74 |  |
|  ארצות הברית | Hot Dance/Electronic Songs | 3 |  |
|  גרמניה | GfK – טופ 100 | 22 |  |
|  הולנד | מצעד 40 הסינגלים ההולנדיים | 36 |  |
|  הממלכה המאוחדת | מצעד הסינגלים הבריטי | 54 |  |
|  ולוניה | אולטראטופ 40 | 21 |  |
|  נורווגיה | VG-lista | 4 |  |
|  ניו זילנד | המצעד הניו זילנדי הרשמי | 22 |  |
|  סקוטלנד | מצעד הסינגלים הסקוטי | 23 |  |
|  פורטוגל | מצעד הסינגלים הפורטוגזי | 31 |  |
|  פלנדריה | אולטראטופ 50 | 41 |  |
|  צ'כיה | ČNS IFPI | 67 |  |
|  צרפת | SNEP | 14 |  |
|  קנדה | קנדה הוט 100 | 31 |  |
|  קרואטיה | טופ ליסטה | 27 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 5 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  אוסטריה | Ö3 אוסטריה טופ 40‏ | 36 |  |
|  אוסטרליה | מצעד הסינגלים האוסטרלי | 78 |  |
| Hot Dance/Electronic Songs | 23 |  |  |
|  גרמניה | GfK – טופ 100 | 87 |  |
|  ולוניה | אולטראטופ 40 | 91 |  |
|  פורטוגל | מצעד הסינגלים הפורטוגזי | 163 |  |
|  שוודיה | סוורייטופליסטן | 31 |  |
|  שווייץ | המצעד השווייצרי | 46 |  |
חי-בר יטבתה

| --- | --- |

ראם לבן בשטח הפתוח
 סוג:  מרכז שימור, ספארי, שמורת טבע
 מיקום:  ישראל הערבה, ישראל
 תקופת הפעילות:  1968–הווה (כ־57 שנים)
 שטח:  12 קילומטר רבוע (12,000 דונם)
 מייסדים:  אברהם יפה ואורי צאן
 מספר מינים:  8
 תצוגות עיקריות:  שטח פתוח
 מדיניות מגע:  Hands Off
 בעלות:  רשות הטבע והגנים
 קואורדינטות:  29°52′17″N 35°03′01″E﻿ / ﻿29.8714°N 35.0503°E﻿ / 29.8714; 35.0503
 
  (למפת דרום הנגב מוגדלת) חי-בר יטבתה(למפת דרום הנגב רגילה) חי-בר יטבתה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חי-בר יטבתה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חי-בר יטבתה
 
דישונים בחי-בר יוטבתה, ישראל.
שְׁמוּרַת חַי-בָּר יָטְבָתָה היא שמורת טבע מסוג חי בר בערבה ליד יטבתה ובה נמצאים בעלי חיים מדבריים למטרות שימור, רבייה, והשבה לטבע. מן החי בר הושבו לטבע בהצלחה ראמים לבנים, פראים, וצבי יבשה מדבריים. המרכז משמש גם כספארי ויש בו זנים מדבריים שלא קיימים בישראל למטרת שימור עולמי כמו דישונים, ערודים וראמי סהרה. כמו כן, חי בר זה הוא המרכז הזואולוגי הגדול ביותר בישראל מבחינת שטח.
היסטוריה

הרעיון להקמת החי בר הועלה על ידי אורי דאן ממשרד החקלאות בשנת 1961. בתחילת 1963 הוחלט שהשמורה תהיה ליד יטבתה באתר שיועד לשמורת טבע עוד בשנת 1962. בתחילת 1965 כבר הוקצה שטח לשמורה.
חי-בר יטבתה הוקם ב-1968 על ידי אברהם יפה, מנהלה הראשון של רשות שמורות הטבע. הקמתו סימנה את תחילת תהליך השבתם לטבע של בעלי חיים שנעלמו מנופי ארץ ישראל. לצורך כך הוקמו שני גרעיני הרבייה, אחד לבעלי חיים שחיו בחורש הים תיכוני ואחר לבעלי חיים מדבריים. מטרת החי-בר היא ליצור סביבה טבעית מוגנת ומבוקרת, שתאפשר להגדיל את אוכלוסיותיהם של בעלי החיים שנבחרו ולהחזיקם עד להשבתם לטבע.
בשנות ה-60 הוקמה אגודה ציבורית בשם "חי-בר" בחסות רשות שמורות הטבע ובניהולם של אברהם יפה ואורי צאן. מטרות האגודה היו השבת מיני חיות בר שנכחדו בארץ וביסוס מינים בסכנת הכחדה. בתחילת שנות ה-70 של המאה ה-20 גודר במלחת יטבתה שטח בהיקף כ-12,000 דונם והובאו אליו אוכלי עשב גדולים שנכחדו בארץ (וגם כמה מינים שלא התקיימו בארץ, אך הם בסכנת הכחדה בעולם), בהם פראים, דישונים, ראמי סהרה, ראמים לבנים, ערודים ויענים.
באמצע שנות ה-80 של המאה ה-20 גודרו עוד כ-6000 דונם ממערב לכביש 90 כדי להגן על האוכלוסייה האחרונה בעולם של צבי השיטים – תת-מין של צבי מצוי בסכנת הכחדה בעולם – והיא במעקב שוטף לשם שמירה על מין זה.
ב-2016 נסגרו מרכז הטורפים ותצוגת החיות בכלובים, שכללו: טורפים (ובהם נמר, זאב מצוי, קרקל ופנק), עופות דורסים, זוחלים (ובהם נחשים וצבים), מכרסמים ובהם דורבן מצוי, ועטלף פירות מצוי. התצוגה נסגרה מכיוון שהחזקת חיות בכלובים מנוגדת לרוח החי-בר: טיפול, שיקום והשבה לטבע של בעלי חיים.
מינים בחי-בר יוטבתה

בשמורה הפתוחה:
צבי הנגב - כיום האוכלוסייה גדולה ומשמעותית מאוד בטבע.
צבי השיטים - נמצאת האוכלוסייה האחרונה בעולם בתחום מגודר.
יען מצוי - בשנות האלפיים נעשה ניסיון ראשון בעולם להשיב לטבע יענים, אולם ללא הצלחה לעת עתה, אך עדיין יש כוונה להשיבם לטבע בארץ בעתיד. כיום (2023) יש יענים בחי בר על אף הקושי בהחזרתם לטבע.
ב-7 באוגוסט 2023 הועברו 7 אפרוחי יען מחי בר יטבתה לשמורה בסנגל, כחלק מפרויקט אישוש אוכלוסיית היענים במדינה.
דישון מקראי - החזקתם היא חלק ממאמץ בינלאומי להגן עליהם בשבי, והם אינם מיועדים להשבה לטבע בישראל. כיום (2023) יש בשמורה 4 פרטים.
ראם לבן - הושבו לטבע החל מ-1996 בערבה הצפונית ובנחלים הגדולים, ואוכלוסיית הבר מוערכת בכ-100 פרטים. כיום (2023) יש בשמורה כ-120 פרטים.
ראם סהרה - החזקתם אלו היא חלק ממאמץ בינלאומי להגן עליהם בשבי, והם אינם מיועדים להשבה לטבע בישראל.
פרא פרסי - הפראים הושבו לראשונה לטבע בארץ ב-1982 באזור מכתש רמון, והתבססו במרחב ניכר בהר הנגב.
ערוד - החזקתם אלו היא חלק ממאמץ בינלאומי להגן עליהם בשבי, והם אינם מיועדים להשבה לטבע בישראל.
צמחים:
שיטה סלילנית - עצי השיטים הם בסיס המערכת האקולוגית בשמורה. הם מושכים אליהם הן אוכלי עשב גדולים הן שפע חרקים ובעלי חיים אחרים
שיטת הסוכך
חילף החולות
ימלוח פגום
מרכז הטורפים:

בעבר היה במקום מרכז טורפים שבו היו נמצאים מיני בעלי חיים כמו טורפים, עופות, זוחלים, מכרסמים וכדומה. אך מכיוון שהחי-בר נועד לטיפול, שיקום והשבה לטבע את בעלי החיים ולא להחזיקם בכלובים, וכן להקים גרעיני רבייה לבעלי חיים בישראל, נסגר המרכז.
גלריה

דישון מקראי
ראם לבן
ראם סהרה
פרא פרסי בחי בר
ראו גם

בעלי חיים שנעלמו מארץ ישראל
קטגוריה:עופות שחדלו לקנן בישראל
קטגוריה:בעלי חיים בסכנת היעלמות מארץ ישראל
בעלי חיים המושבים לנוף הארץ
שמורת טבע
השבת בעלי חיים לטבע
סגן מושל נברסקה

| --- | --- |


 איוש נוכחי:  ג'ו קלי
 תאריך כניסה לתפקיד:  5 בינואר 2023
 דרכי מינוי:  בחירות ישירות
 תחום שיפוט:  נברסקה נברסקה
 כפוף:  מושל נברסקה
 מעון:  קפיטול מדינת נברסקה
 מושב המשרה:  לינקולן
 משך כהונה קצוב:  4 שנים
 ייסוד המשרה:  1877
 איוש ראשון:  אות'מן אבוט
 https://ltgov.nebraska.gov
 
סגן מושל נברסקה (באנגלית: Lieutenant Governor of Nebraska) הוא הבכיר השני במעלתו ברשות המבצעת במדינת נברסקה, אחרי מושל נברסקה. על פי חוקת נברסקה, סגן המושל יתמנה למושל במקרה של מוות, נבצרות קבועה, התפטרות או הדחה של המושל.
טרם חקיקת חוקת 1875, בנברסקה לא היה קיים תפקיד סגן המושל. אם המושל נפטר, התפטר או הודח מתפקידו (כפי שקרה למושל דייוויד באטלר בשנת 1871), מזכיר המדינה של נברסקה היה מתמנה למושל דה פקטו עד למילוי המשרה בבחירות הבאות. חוקת 1875 יצרה את תפקיד סגן המושל בנברסקה, מה שהוביל לבחירתו הראשונה של סגן מושל בבחירות 1876.
לפני שנת 1962, המושל וסגן המושל נבחרו לתקופות כהונה בנות שנתיים, אך בשנת 1962 אישרו הבוחרים תיקון חוקתי שקבע כי החל משנת 1966 ייבחרו המושל וסגנו לתקופות כהונה של ארבע שנים. עם זאת, לפני 1974, המושל וסגן המושל התמודדו בנפרד בבחירות הכלליות ולעיתים היו מגיעים ממפלגות שונות. החל משנה זו, בעקבות תיקון חוקתי, השתנה התהליך כך שהמועמדים לתפקיד המושל וסגן המושל זכו כל אחד במועמדותיהם בנפרד בבחירות המקדימות, אך בבחירות הכלליות התמודדו יחדיו כעמיתים למרוץ. לבסוף, בשנת 2002, שוב תוקנה החוקה כדי לאפשר למועמדים לתפקיד מושל לבחור את מועמדם לתפקיד סגן המושל לאחר שניצחו בפריימריז של מפלגתם, כך שסגן המושל אינו נבחר עוד בנפרד מהמושל בשום שלב.
על פי החוק בנברסקה, סגן המושל משמש כיושב ראש בית המחוקקים של נברסקה, ממלא מקום המושל כשזה נעדר מהמדינה או אינו כשיר לתפקידו, ומבצע משימות נוספות שהוקצו לו או לה בידי המושל. סגן מושל נברסקה משמש גם כממונה על ביטחון המולדת במדינה וכיושב ראש צוות מדיניות ביטחון המולדת של המושל. לפני שנת 1971 תפקיד סגן המושל נחשב למשרה חלקית למעט במהלך מושב החקיקה הבין-שנתי. כאשר בית המחוקקים החל להתכנס מדי שנה, תפקיד סגן המושל הפך למשרה מלאה.
ראסל הורנסבי

| --- | --- |

 לידה:  15 במאי 1969  (בן 55) סן פרנסיסקו, קליפורניה, ארצות הברית
 מדינה:  ארצות הברית ארצות הברית
 תקופת הפעילות:  מ-1993
 מקום לימודים:  אוניברסיטת בוסטון
 פרופיל ב-IMDb
 
ראסל הורנסבי (באנגלית: Russell Hornsby; נולד ב-15 במאי 1969) הוא שחקן קולנוע, טלוויזיה ותיאטרון אמריקאי. מוכר בעיקר מתפקידו בתור הבלש האנק גריפין בסדרת הטלוויזיה "גרים" של רשת NBC.
ראשית חייו

הורנסבי נולד בסן פרנסיסקו, קליפורניה. הוא שיחק פוטבול בבית הספר התיכון ע"ש סנט מרי בברקלי והוא נחשב לכוכב עולה. הוא נבחן למחזמר בית ספרי וקיבל את תפקיד הדחליל במחזה "הקוסם מארץ עוץ". לאחר מכן, הוא החל להתעניין מאוד בתיאטרון ובמשחק והיה מעורב מאוד בשאר הפקות התיאטרון של בית הספר.
לאחר שסיים את לימודיו, למד תיאטרון באוניברסיטת בוסטון, ממנה סיים תואר ראשון ב-1996. לאחר סיום הלימודים, המשיך הורנסבי את לימודיו באקדמיה הבריטית האמריקאית לדרמה (אנ') בלונדון.
קריירה

לאחר שסיים את לימודיו באוקספורד, עבר הורנסבי לניו יורק ולוהק בתיאטרון למספר תפקידים ראשיים ביניהם ב"אל תיגע בזמיר" (בתפקיד אטיקוס פינץ'), ובמחזה "שש דרגות של הפרדה" (בתפקיד פול).
בשנת 2000, גילם את הדמות הראשית, ג'ים בקר, במחזה אוף ברודוויי, "Jitne" מאת המחזאי האפרו-אמריקאי הפופולרי אוגוסט וילסון (אנ'). על תפקידו זכה הורנסבי יחד עם שאר חברי הקאסט בפרס דרמה דסק (אנ') ובפרס אובי.
לאחר תקופה קצרה עבר הורנסבי ללוס אנג'לס שם מתגורר עד היום, הורנסבי הופיע בהפקות טלוויזיה שונות, ביניהם "האנטומיה של גריי", "חוק וסדר", " חסרי בושה", וב"אי צדק". הורנסבי הופיע גם במספר סרטים ביניהם "רישיון לגנוב", "שקרן בריבוע", "פגוש את ההורים" ועוד.
בשנת 2005 גילם את שיל במותחן הפשע "אדמונד" (אנ') על פי תסריט מאת דייוויד מאמט המבוסס על מחזהו באותו שם. בהמשך, שיחק גם בדרמת הפשע של ג'ים שרידן, "תתעשר או תמות בדרך" (אנ') בתור אודל.
בשנים 2007–2009 כיכב במשך ארבע עונות בסדרת הדרמה והמשטרה "לינקולן הייטס" (אנ') ברשת ABC Family, בתור אדוארד "אדי" סאטון, שוטר שמעביר את משפחתו חזרה לשכונתו הישנה, לינקולן הייטס בעיר לוס אנג'לס, קליפורניה, כדי להתחיל חיים חדשים ולעזור לשכונה הישנה שלו.
בשנת 2009 גילם את לוק בסדרת הדרמה האמריקאית "בטיפול" ברשת HBO, אשר מבוססת על סדרת ישראלית באותו שם מאת חגי לוי.
בין השנים 2011–2017 שיחק הורנסבי בשש עונותיה של סדרת הדרמה המשטרתית של NBC, "גרים" בתור האנק גריפין - בלש במשטרת פורטלנד ושותפו של ניק.
בשנת 2016 שיחק בסרט הדרמה "גדרות" בתור ליונס מקסון, בנו של טרוי, אותו גילם דנזל וושינגטון שאף ביים את הסרט המבוסס על המחזה באותו שם (אנ') מאת אוגוסט וילסון (אנ') משנת 1985.
בשנת 2018 גילם את אייזיאה באטלר בסדרת דרמת הפשע "שבע שניות" של נטפליקס, אודות שוטר לבן שמטייח את הריגתו של נער אפרו-אמריקאי בן 15 כאשר ברקע פורצת מתיחות בין הגזעים של העיר. שיחק גם בתפקיד חוזר בעונה הרביעית והחמישית של סדרת הדרמה "הרומן" פרי יצירתו של חגי לוי עבור רשת הכבלים "שואוטיים". עוד באותה שנה גילם את מאווריק, אב המשפחה בדרמת הגזענות "השנאה שנתתם" (אנ') על פי תסריט מאת אודרי ולס המבוסס על הרומן באותו שם (אנ') מאת אנג'י תומאס (אנ') משנת 2017. שיחק גם בסרט "קריד 2" בתור באדי מארסל.
בשנת 2019, שיחק בסדרת הדרמה המשפטית "Proven Innocent" ברשת Fox, שם גילם את דמותו של אזקיאל "איזי" בודרו, עורך דין בכיר במשרדה של מדליין.
בשנת 2020 שיחק את התפקיד הראשי של לינקולן ריים בסדרה "אספן העצמות: לינקולן" (אנ') ברשת NBC, המבוססת על הרומן "אספן העצמות" (אנ') מאת הסופר ג'פרי דיבר (אנ').
בשנת 2021 גילם את גרנט קלי בעונה השלישית של סדרת המדע-בדיוני של נטפליקס, "אבודים בחלל" המהווה עיבוד מחודש לסדרה באותו השם (אנ') ששודרה בין השנים 1965–1968. באותה שנה החל לככב בסדרת דרמת הפשע "BMF: Black Mafia Family" בערוץ הטלוויזיה Starz. בסדרה הוא מגלם את צ'ארלס פלנורי, אביהם של מיץ', טרי וניקול ובעלה של לוסיל. נכון ל-2025, מתוכננת עונה רביעית.
בשנת 2022 גילם את מאמן האגרוף דון קינג (אנ') במיני-סדרת הדרמה הביוגרפית "מייק" של רשת הולו; אודות חייו של המתאגרף מייק טייסון. בהמשך השנה, שיחק הורנסבי בתור בלש בסרט מותחן הפעולה "נראתה לאחרונה בחיים" (אנ') לצד ג'רארד באטלר.
בשנת 2024 שיחק בסרט הדרמה "The Supremes at Earl's All-You-Can-Eat" בבימויה של טינה מברי (אנ') המבוסס על הרומן באותו שם מ-2013 מאת אדוארד קלסי מור. הסרט הופק על ידי חברת ההפקות "טמפל היל אנטרטיינמנט" והופץ על ידי שירות הסטרימינג "הולו" ברחבי ארצות הברית ועל ידי דיסני+ ברחבי העולם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | Woo | בחור |  |
| 2000 | פגוש את ההורים | שליח |  |
| 2000 | Train Ride | אליס |  |
| 2002 | שקרן בריבוע | מרקוס דאנקן |  |
| 2004 | רישיון לגנוב | ג'ין פול |  |
| 2005 | אדמונד (אנ') | שיל |  |
| 2005 | תתעשר או תמות בדרך (אנ') | אודל |  |
| 2006 | Forgiven | רונלד בראדלר |  |
| 2006 | משהו חדש (אנ') | ד"ר ברוקלונד |  |
| 2007 | Stuck | ראשיד |  |
| 2012 | LUV | הבלש פראט |  |
| 2016 | גדרות | ליונס מקסון |  |
| 2018 | השנאה שנתתם (אנ') | מאווריק קרטר |  |
| 2018 | קריד 2 | באדי מארסל |  |
| 2021 | R#J | קפטן פרינס |  |
| 2022 | נראתה לאחרונה בחיים (אנ') | הבלש פטרסון |  |
| 2024 | The Supremes at Earl's All-You-Can-Eat | ריצ'מונד |  |
| 2025 | The Woman in the Yard |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1993 | ביל ניי חובב המדע (אנ') | עובד משאית מזון | פרק: “Digestion” |
| 1999 | חוק וסדר | דני רואיז | פרק: "Marathon" |
| 2000 | Wonderland | פקיד קבלה רפואי | פרק: "20/20 Hindsight" |
| 2000–2001 | Gideon's Crossing | ד"ר ארון בויס | תפקיד ראשי; 20 פרקים |
| 2002 | Haunted | מרקוס בראדשו | תפקיד ראשי; 11 פרקים |
| 2002 | Keep the Faith, Baby | ג'ו שילר | סרט טלוויזיה של שואוטיים |
| 2003 | Girlfriends | אנטון צ'יילדס | פרק: "The Wedding" |
| 2003 | Playmakers | לאון טיילור | תפקיד ראשי; 11 פרקים |
| 2004 | Century City | מר סקובל | פרק: "A Mind Is a Terrible Thing to Lose" |
| 2005 | האנטומיה של גריי | דיגבי אוונס | פרק: "The Self-Destruct Button" |
| 2005 | חוק וסדר: מדור מיוחד | אלווין דאטצ' | פרק: "Storm" |
| 2006 | In Justice | לות'ר קיין | פרק: "Pilot" |
| 2007–2009 | לינקולן הייטס (אנ') | אדוארד "אדי"סאטון | תפקיד ראשי (4 עונות); 43 פרקים |
| 2008 | Fear Itself | סמל ויליאמס | פרק: "Eater" |
| 2009 | בטיפול | לוק | 6 פרקים |
| 2010 | האישה הטובה | ד"ר שון ווסלר | פרק: "Painkiller" |
| 2011 | FutureStates | קאיה גאדרי | פרק: "Remigration" |
| 2011 | חסרי בושה | אבא של טוני | 2 פרקים |
| 2011, 2015 | Suits | קוונטין | 2 פרקים |
| 2011–2017 | גרים | הבלש האנק גריפין | תפקיד ראשי (6 עונות); 123 פרקים |
| 2016 | The Breaks | סמפסון קינג | סרט טלוויזיה של VH1 |
| 2017 | The Breaks | סמפסון קינג | פרק: "It's Just Begun" |
| 2018 | שבע שניות | אייזיאה באטלר | תפקיד ראשי; 10 פרקים |
| 2018–2019 | הרומן | קארל גייטווד | 5 פרקים |
| 2019 | Proven Innocent | אזקיאל "איזי" בודרו | תפקיד ראשי; 13 פרקים |
| 2020 | אספן העצמות: לינקולן (אנ') | לינקולן ריים | תפקיד ראשי; 10 פרקים |
| 2021 | Aftershock | סי.או | פודקאסט; פרק: "Chapter 8: Hell of a night for..." |
| 2021 | אבודים בחלל | גרנט קלי | 5 פרקים |
| 2021–הווה | BMF | צ'ארלס פלנורי | תפקיד ראשי (3 עונות); 28 פרקים גם במאי הפרק: "Get 'em Home"‏ (2024) |
| 2022 | מייק (אנ') | דון קינג (אנ') | תפקיד ראשי; 8 פרקים |
יוסטין קלייברט

יוסטין דין קלייברט (בהולנדית: Justin Dean Kluivert; נולד ב-5 במאי 1999) הוא כדורגלן הולנדי המשחק בעמדת הקיצוני השמאלי במועדון הכדורגל בורנמות' ובנבחרת הולנד.
קריירת מועדונים > אייאקס

קלייברט גדל במחלקת הנוער של אייאקס ואת חוזה הכדורגל המקצועי הראשון שלו חתם במועדון זה. הוא ערך את הופעת הבכורה שלו בליגת המשנה בהולנד במדי צעירי אייאקס ב-16 בספטמבר 2016 כאשר הוא נכנס כמחליף בדקה ה-67, משחק שנגמר בהפסד 0–1. את הופעת הבכורה שלו בליגת העל ההולנדית במדי הקבוצה הבוגרת של אייאקס ערך ב-15 בינואר 2017 בניצחון החוץ 1–3 על זוולה לאחר שהוא נכנס כמחליף של אמין יונס בדקה ה-39. את שערו הראשון בליגה הבקיע ב-19 במרץ 2017 במשחק החוץ נגד אקסלסיור רוטרדם, שער שסימן מעבר של 10 שנים ויום לאחר השער האחרון בקריירה של אביו. משחק זה נגמר בתוצאת תיקו 1-1. בשלהי אותה העונה העפיל עם קבוצתו לגמר הליגה האירופית 2017, אך לא שותף בהפסד 0–2 למנצ'סטר יונייטד.
ב-26 בנובמבר 2017, קלייברט הבקיע את השלושער הראשון שלו בקריירה בניצחון הבית 1–5 על רודה.